
DR.30.10.2001 23 

Yang penting difikirkan ialah apakah bentuk generasi yang ingin kita lahirkan 
sama ada beremosi, mementingkan diri sendiri (introvert), ataupun seimbang, cergas 
dan serba boleh, extrovert, dengan izin. Walau apa pun saya lebih selesa melihat 
generasi yang praktikal, terbuka dan fully humane, fully alive, dengan izin. 

Dato' Yang di-Pertua ...... Jeli dah tak ada dah...... Sebelum saya akhiri saya 
juga ingin mengambil kesempatan di sini untuk menyampaikan penghargaan terima 
kasih yang tidak terhingga daripada kalangan-kalangan guru di kawasan parlimen 
Sepang, kepada Yang Amat Berhormat Perdana Menteri di atas kenaikan gaji dan 
pemberian bonus kepada semua kakitangan Perkhidmatan Awam termasuk guru-guru 
dalam belanjawan baru-baru ini. Jadi Dato' Yang di-Pertua, dengan kata-kata itu 
dengan ini saya mohon menyokong, terima kasih. 

11.45 pagi. 

Tuan Jimmy Lim Donald [Sri Aman]: Terima kasih, salam sejahtera Tuan 
Yang di-Pertua. Saya ingin mengucapkan syabas dan tahniah kepada seluruh 
keluarga Barisan Nasional lebih-lebih lagi Yang Amat Berhormat Perdana Menteri kita 
dan Yang Amat Berhormat Ketua Menteri Sarawak di atas kemenangan Barisan 
Nasional pada pilihan raya di Sarawak baru-baru ini. 

Tuan Yang di-Pertua, pilihan raya itu telah melihat begitu ramai calon yang 
bertanding. Jadi ini saya rasa menunjukkan ramal juga mereka yang mengambil 
bahagian tidak serius dan saya rasa sebab-sebab mereka mengambil bahagian, 
pertama ada mereka yang hendak mencuba nasib mereka, yang kedua mereka 
mungkin merasakan diri mereka popular tetapi tidak dipilih sebagai calon dan mereka 
datang dan mencalonkan diri mereka. Yang ketiga, ada juga yang merasa apabila 
mereka sudah dicalonkan, mereka nanti boleh minta dibeli oleh calon-calon yang 
mungkin hendak membeli mereka, mungkin jual murah ataupun jual mahal. Yang 
keempat, mungkin juga mereka hendak memecahbelahkan rakyat. Yang kelima, 
mungkin mereka juga ditaja orang yang ada tujuan tidak murni dan tujuan buruk. 

Jadi, Tuan Yang di-Pertua, saya rasa tujuan kita hendak mengadakan pilihan 
raya supaya kita dapat mengatur masa depan rakyat kita dan saya rasa hanya orang 
yang serius sahaja boleh bertanding dalam sesuatu pilihan raya. Jadi saya 
mengesyorkan kepada Suruhanjaya Pilihan Raya, pertama memudahkan cara 
pencalonan. Sekarang sudah mudah tetapi kalau dapat cari cara yang lebih mudah 
supaya orang yang serius ini tidak ada halangan untuk beliau dicalonkan, mungkin kita 
boleh memikirkan seorang yang hendak dicalonkan pergi sahaja ke meja returning 
officer bawa kad pengenalan dan returning officer itu mengisi borang untuk beliau dan 
beliau hanya tandatangan sahaja supaya tidak ada bantahan lain. 

Yang kedua, Tuan Yang di-Pertua, saya juga mengesyorkan supaya dinaikkan 
deposit pilihan raya untuk mengelakkan begitu ramai orang yang melihat pencalonan ini 
sebagai satu permainan dan mungkin kita boleh memikirkan deposit untuk negeri 
dinaikkan kepada RM1 0,000 dan Parlimen kepada RM30,000. Saya juga, Tuan Yang 
di-Pertua, mengesyorkan kita hapuskan had perbelanjaan untuk pilihan raya, oleh 
kerana saya nampak kalaulah orang itu memang tidak ada duit, kita beri had pun dia 
tidak dapat membelanjakan hingga RM50,000 untuk kawasan Parlimen ataupun 
RM30,000 untuk kawasan negeri tetapi kalau dia mempunyai wang yang lebih dari 
RM50,000 dia ada pelbagai cara untuk menggunakan wang yang lebih banyak. Jadi 
saya nampak ini tidak bermakna. 

Dato' Mustafa bin Ali: [Bangun] 

Timbalan Yang di-Pertua [Dato' Haji Muhamad bin Abdullah): Ya, Dungun 
berdiri Yang Berhormat. Hendak beri jalan? Ya, sila. 

Dato' Mustafa bin Ali: Tuan Yang di-Pertua, saya ingin mendapat penjelasan 
berhubung dengan cadangan-cadangan daripada Yang Berhormat itu, satu cadangan 
yang serius atau main-main tentang kenaikan deposit kepada RM10,000 dan 
RM30,000 dan sama ada ini satu pandangan yang sudah dibincangkan dengan 
Barisan Nasional, dengan kerajaan sendiri kerana kesannya kepada demokrasi jika itu 
diamalkan. Saya hendak dapat penjelasan. 

Tuan Jimmy Lim Donald: Terima kasih rakan saya Yang Berhormat. 
Memang ini adalah Dewan yang mulia dan saya juga sungguh menghormati Tuan Yang 



Yang penting difikirkan ialah apakah bentuk generasi yang ingin kita lahirkan sama ada beremosi, mementingkan diri sendiri (introvert), ataupun seimbang, cergas dan serba boleh, extrovert, dengan izin. Walau apa pun saya lebih selesa melihat generasi yang praktikal, terbuka dan fully humane, fully alive, dengan izin. Dato' Yang di-Pertua ...... Jeli dah tak ada dah...... Sebelum saya akhiri saya juga ingin mengambil kesempatan di sini untuk menyampaikan penghargaan terima kasih yang tidak terhingga daripada kalangan-kalangan guru di kawasan parlimen Sepang, kepada Yang Amat Berhormat Perdana Menteri di atas kenaikan gaji dan pemberian bonus kepada semua kakitangan Perkhidmatan Awam termasuk guru-guru dalam belanjawan baru-baru ini. Jadi Dato' Yang di-Pertua, dengan kata-kata itu dengan ini saya mohon menyokong, terima kasih. 11.45 pagi. Tuan Jimmy Lim Donald [Sri Aman]: Terima kasih, salam sejahtera Tuan Yang di-Pertua. Saya ingin mengucapkan syabas dan tahniah kepada seluruh keluarga Barisan Nasional lebih-lebih lagi Yang Amat Berhormat Perdana Menteri kita dan Yang Amat Berhormat Ketua Menteri Sarawak di atas kemenangan Barisan Nasional pada pilihan raya di Sarawak baru-baru ini. Tuan Yang di-Pertua, pilihan raya itu telah melihat begitu ramai calon yang bertanding. Jadi ini saya rasa menunjukkan ramal juga mereka yang mengambil bahagian tidak serius dan saya rasa sebab-sebab mereka mengambil bahagian, pertama ada mereka yang hendak mencuba nasib mereka, yang kedua mereka mungkin merasakan diri mereka popular tetapi tidak dipilih sebagai calon dan mereka datang dan mencalonkan diri mereka. Yang ketiga, ada juga yang merasa apabila mereka sudah dicalonkan, mereka nanti boleh minta dibeli oleh calon-calon yang mungkin hendak membeli mereka, mungkin jual murah ataupun jual mahal. Yang keempat, mungkin juga mereka hendak memecahbelahkan rakyat. Yang kelima, mungkin mereka juga ditaja orang yang ada tujuan tidak murni dan tujuan buruk. Jadi, Tuan Yang di-Pertua, saya rasa tujuan kita hendak mengadakan pilihan raya supaya kita dapat mengatur masa depan rakyat kita dan saya rasa hanya orang yang serius sahaja boleh bertanding dalam sesuatu pilihan raya. Jadi saya mengesyorkan kepada Suruhanjaya Pilihan Raya, pertama memudahkan cara pencalonan. Sekarang sudah mudah tetapi kalau dapat cari cara yang lebih mudah supaya orang yang serius ini tidak ada halangan untuk beliau dicalonkan, mungkin kita boleh memikirkan seorang yang hendak dicalonkan pergi sahaja ke meja returning officer bawa kad pengenalan dan returning officer itu mengisi borang untuk beliau dan beliau hanya tandatangan sahaja supaya tidak ada bantahan lain. Yang kedua, Tuan Yang di-Pertua, saya juga mengesyorkan supaya dinaikkan deposit pilihan raya untuk mengelakkan begitu ramai orang yang melihat pencalonan ini sebagai satu permainan dan mungkin kita boleh memikirkan deposit untuk negeri dinaikkan kepada RM1 0,000 dan Parlimen kepada RM30,000. Saya juga, Tuan Yang di-Pertua, mengesyorkan kita hapuskan had perbelanjaan untuk pilihan raya, oleh kerana saya nampak kalaulah orang itu memang tidak ada duit, kita beri had pun dia tidak dapat membelanjakan hingga RM50,000 untuk kawasan Parlimen ataupun RM30,000 untuk kawasan negeri tetapi kalau dia mempunyai wang yang lebih dari RM50,000 dia ada pelbagai cara untuk menggunakan wang yang lebih banyak. Jadi saya nampak ini tidak bermakna. Dato' Mustafa bin Ali: [Bangun]. Timbalan Yang di-Pertua [Dato' Haji Muhamad bin Abdullah): Ya, Dungun berdiri Yang Berhormat. Hendak beri jalan? Ya, sila. Dato' Mustafa bin Ali: Tuan Yang di-Pertua, saya ingin mendapat penjelasan berhubung dengan cadangan-cadangan daripada Yang Berhormat itu, satu cadangan yang serius atau main-main tentang kenaikan deposit kepada RM10,000 dan RM30,000 dan sama ada ini satu pandangan yang sudah dibincangkan dengan Barisan Nasional, dengan kerajaan sendiri kerana kesannya kepada demokrasi jika itu diamalkan. Saya hendak dapat penjelasan. Tuan Jimmy Lim Donald: Terima kasih rakan saya Yang Berhormat. Memang ini adalah Dewan yang mulia dan saya juga sungguh menghormati Tuan Yang.